**Sajtómeghívó**

**Újra indul a kutatás Szigetváron**

Újrakezdődtek a terepi kutatások I. Szulejmán szultán szigetvári (turbéki) mauzóleuma körül a Pécsi Tudományegyetem és a Gül Baba Türbéje Örökségvédő Alapítvány között aláírt szerződés alapján. A Dr. Pap Norbert által vezetett pécsi kutatócsoport a török TIKA állami ügynökség támogatásával még 2013-ban kezdte meg azt a tudományos programot, amelynek keretében 2015-re sikerült feltárni az 1566-ban, Szigetvár ostroma idején elhunyt oszmán uralkodónak a szőlőhegyen épített mauzóleumát. A terepi vizsgálatok 2019-ig tartottak, amelyek során sikerült feltárni a mauzóleum körül álló komplexum további tagjait, azonosítani és részben feltárni a mellette álló dzsámit, a derviskolostort, a zarándokokat szolgáló vendégházat, illetve az őrség szállásául szolgáló barakk és a palánkerőd egyes részeit is. Az erődtől délre azonosításra került Turbék város civilek által lakott mahalléinek helye is.

Jelenleg a lelőhely eddig fel nem tárt részeinek módszeres átvizsgálása zajlik abból a célból, hogy a későbbiekben régészeti park és muzeális létesítmény jöjjön létre a türbekomplexum környezetében.

**Időpont:** 2024. június 28.

**Helyszín:** Zrínyi-vár, Szigetvár, Vár u. 19.

**Program:**

13.00: Megnyitó

13:05: Köszöntők

13:30: Kutatás bemutatása

13:45 Állófogadás

14.15 Látogatás az ásatás helyszínére, Turbékra.

15.00 Program zárása.

**A képen Grafika, művészet, kör, Színesség látható

Automatikusan generált leírásA képen szimbólum, embléma, zászló látható

Automatikusan generált leírás**